AndreaBozzo/ceres-open-data-index huggingface dataset:
Tieliikenteen liikennemäärät (2012-2024)

Aineistoon kuuluvat liikennemäärätiedot vuosilta 2012-2024 ja siinä on esitetty liikennemäärien päivittäinen keskiarvo. Liikennemäärää kuvataan vuoden keskimääräisellä vuorokausiliikenteellä (KVL) ja sen yksikkö on ajoneuvoa/vuorokausi. Koko maata kuvaavilla kartoilla esitetään valta-, kanta- ja seututeiden liikennemäärät. Vuosilta 2012-2024 aineisto kattaa kaikkien ajoneuvojen liikennemäärien lisäksi erikseen raskaan liikenteen liikennemäärät, jotka on myös visualisoitu omiksi tasoikseen karttapalvelussa. Edellä mainittujen lisäksi karttapalvelussa on esitetty kartalla ajoneuvoyhdistelmien liikennemäärät vuodesta 2020 alkaen ja HCT-yhdistelmien sekä moottoripyörien liikennemäärä vuodesta 2022 alkaen. Lisäksi vuodesta 2022 alkaen aineiston attribuuteissa on mukana: 
- kesän keskimääräinen vuorokausiliikenne
- arkipäivän keskimääräinen vuorokausiliikenne
- Arkipäivän keskimääräinen vuorokausiliikenne (raskas liikenne)	
- Arkipäivän keskimääräinen vuorokausiliikenne (yhdistelmät)
- Arkipäivän keskimääräinen vuorokausiliikenne (HCT-yhdistelmät)	
- Huippuvuorokausiliikenne

Edellisen vuoden liikennemäärät löytyvät tasoilta, joiden perään on lisätty "(päivittyvä)". Tämä johtuu siitä, että Velhon aineistoon saatetaan tehdä korjauksia pitkin vuotta, joten edellisen vuoden aineistoa ei voi jäädyttää vielä alkuvuodesta. Näin ollen esimerkiksi vuoden 2022 liikennemäärät tulevat omaksi jäädytetyksi tasoksi joulukuun 2023 loppupuolella. Siihen asti vuoden 2022 liikennemäärät tulevat tasoilta, joiden perässä on aiemmin mainittu päivittyvä-teksti. 

Aineistojen joukkoon päivitetään kerran vuodessa seuraavan vuoden aineistot siten, että vuosittain päivittyy osan tieverkon liikennemäärätiedot. Eli esimerkiksi vuoden 2021 aineistossa on mukana myös sellaisia tieosuuksia, joiden liikennemäärää ei ole laskettu vuonna 2021. Tieosuuden liikennemäärien laskentavuoden näkee vuodesta 2021 alkaen attribuutista "Laskentavuosi". Liikennemäärien historialliset tiedot eivät päivity. Aineistot ovat erikseen esillä Väyläviraston Tieliikenteen liikennemäärät -karttapalvelussa.

Vuoteen 2021 asti aineistojen lähteenä on ollut Väyläviraston vanha tiestötietojärjestelmä, jonka jälkeen vuodesta 2022 alkaen tiedot tulevat Velhosta, joka on Väyläviraston seuraaja Tierekisterille.

Organization: Väylävirasto
Helsingin ja Espoon kaupunkipyörillä ajetut matkat

Helsingin ja Espoon kaupunkipyöräasemien Origin-Destination (OD) -data sisältää kaikki kaupunkipyörillä poljetut matkat. Aineisto sisältää tiedot yksittäisten matkojen lähtö- ja päätösasemista, lähtö- ja päätösajoista, pituuksista (metreinä) sekä kestoista (sekunteina). 

Aineisto on saatavilla kaudesta 2016 alkaen joko kuukausittain (csv) tai koko kausi (zip). Kuukausikohtainen aineistopaketti on vuosilta 2016-17 saatavissa toukokuusta lokakuuhun, vuosilta 2018-19 huhtikuusta lokakuuhun, vuonna 2020 maaliskuusta lokakuuhun ja vuodesta 2021 eteenpäin huhtikuusta lokakuuhun.

**Kuukausikohtainen aineistopaketti: "dev.hsl.fi/citybikes/od-trips-[vuosi]/[vuosi]-[kk].csv"**

Esimerkiksi "https://dev.hsl.fi/citybikes/od-trips-2021/2021-04.csv"

**Vuosittainen aineistopaketti: "dev.hsl.fi/citybikes/od-trips-[vuosi]/od-trips-[vuosi].zip"**

Esimerkiksi "https://dev.hsl.fi/citybikes/od-trips-2021/od-trips-2021.zip"

[Kaupunkipyöräasemien sijainnit](https://hri.fi/data/fi/dataset/hsl-n-kaupunkipyoraasemat)

Datan omistaa City Bike Finland.

Organization: Helsingin seudun liikenne (HSL)
Pohjanmaan maakuntakaava 2050

Pohjanmaan maakuntakaava 2050 hyväksyttiin maakuntavaltuustossa 7.4.2025 ja tuli voimaan 2.7.2025 alueidenkäyttölain 201 §:n mukaisesti. Voimaan tullessaan Pohjanmaan maakuntakaava 2050 kumosi Pohjanmaan maakuntakaavan 2040. 

Pohjanmaan maakuntakaava 2050 on strateginen kaava, jossa valtakunnalliset tavoitteet yhdistetään maakunnallisiin tavoitteisiin. Kaava on koko maakunnan kattava kokonaismaakuntakaava, joka käsittelee kaikki yhdyskuntarakenteeseen ja alueidenkäyttöön merkittävästi vaikuttavat yhteiskunnan osa-alueet. 

Maakuntakaavan tavoitteena on, että vuonna 2050 Pohjanmaa on kestävän kehityksen kärkialue, jossa on hyvä elinympäristö, asukkaat ovat keskiössä ja elinkeinoelämä kukoistaa.  

Lisätietoja maakuntakaavasta osoitteesta: https://www.obotnia.fi/fi/aluesuunnittelu/pohjanmaan-maakuntakaava-2050

Maakuntakaavan aineisto on saatavilla vektorimuodossa ESRI File Geodatabase -aineistona ja WFS-rajapintapalvelujen kautta sekä rasterimuodossa WMS-rajapinnan kautta. Paikkatietoaineisto sisältää kaava-alueen rajauksen, kaavakohteet ja koodiluettelot. Kaavakohteet on jaoteltu aluevaraukset, osa-alueet, pisteet ja viivat -karttatasoihin. Aineiston ominaisuustiedot sisältävät mm. kohteen nimen, kaavamerkinnän nimen ja sen kirjainlyhenteen.

WMS-rajapinnan kautta maakuntakaava-aineisto on saatavilla kahdella eri visualisoinnilla: maakunnan virallisella visualisoinnilla ja yhtenäisellä tavalla (HAME-tietomalli). HAME-visualisointi perustuu HAME-hankkeessa (Harmonisoidut maakuntakaavat e-palveluiksi) kehitettyihin ja yhteisesti sovittuihin maakuntakaavamerkintöihin. Lisätietoa HAME-hankkeesta: http://www.syke.fi/hankkeet/hame

Organization: Pohjanmaan liitto
A2- ja B2-kielten opiskelijoiden määrä Vantaalla kouluittain, luokka-asteittain ja kielen mukaan

Vapaaehtoisen A2-kielen opiskelijoiden määrä kouluittain, luokka-asteittain ja kielen mukaan sekä valinnaisen B2-kielen opiskelijoiden määrä kouluittain, luokka-asteittain ja kielen mukaan vuodesta 2012 alkaen. Tilastointiajankohta on 20.9.

Jokaisen vuoden tilastot ovat Excel-tiedostossa omalla välilehdellä. Tilastointitavat saattavat olla eri vuosina hieman erilaisia. 

Tags: kielet, koulutus, opiskelu, peruskoulut
Organization: Vantaan kasvatuksen ja oppimisen toimiala
Vantaa alueittain

Excel-tiedosto sisältää Vantaa alueittain tilastotaulukot, jotka päivitetään vuosittain.

Vantaa alueittain -taulukoihin on tiiviissä muodossa koottu aikasarjoja tärkeimmistä Vantaan osa-alueita kuvaavista ilmiöistä, kuten väestöstä, asumisesta ja työmarkkinoista. Pisimmät aikasarjat alkavat vuodesta 1970. 

Vantaalla on 7 suuraluetta ja 61 kaupunginosaa. Jokaisen alueen tiedot ovat omalla välilehdellä. Aluejako ja määritelmät on selitetty Excelin kahdella ensimmäisellä välilehdellä. Tietosuojasyistä tiedostossa ei ole neljää kaupunginosaa (Viinikkala, Lentokenttä, Länsisalmi ja Ojanko), joissa asuu alle 100 asukasta.

Tags: alueet, aluejaot, asuminen, asumisoikeusasunnot, asumisväljyys, asunnot, asuntojen-keskikoko, asuntokanta, asuntokunnat, asuntotuotanto, ikärakenne, keskitulot, kuolleet, muuttoliike, naiset, omistusasunnot, pendelöinti, perheet, perherakenne, perheväestö, rakennukset, rakentaminen, ruotsinkieliset, sukupuoli, syntyneet, talotyyppi, tulonsaajat, työmarkkinat, työvoima, ulkomaalaistaustaiset, valtionveronalaiset-tulot, vuokra-asunnot, väestö, väestöennusteet, väestönmuutokset, äidinkieli
Organization: Vantaan konsernijohdon ja elinvoiman toimiala
Maatalousmaalla sijaitseva maisemapiirre 2024

Ehdollisuus tarkoittaa perusvaatimuksia, joiden noudattaminen on viljelijätukien ehtona.

Ehdollisuuden vaatimukset muodostavat perustason, joiden noudattamisesta et saa erikseen tukea. Tukia myönnetään vain toiminnasta, joka ylittää ehdollisuuden vaatimukset.
Ehdollisuus koostuu viljelyyn liittyvistä hyvän maatalouden ja ympäristön vaatimuksista, lakisääteisistä hoitovaatimuksista ja sosiaalisesta ehdollisuudesta. Lakisääteiset hoitovaatimukset liittyvät ympäristöasioihin, kansanterveyteen eli elintarvikkeiden ja rehujen turvallisuuteen, kasvien terveyteen sekä eläinten terveyteen ja hyvinvointiin. Kaikki ehdollisuuden vaatimukset kuvataan tässä oppaassa.

Kun haet viljelijätukia, sitoudut noudattamaan ehdollisuuden vaatimuksia.

Maisemapiirre voi olla puu, puuryhmä, siirtolohkare tai muu vastaava luonnonmuodostuma, joka on suojeltu sen kauneuden, harvinaisuuden, maisemallisen merkityksen, tieteellisen arvon tai muun vastaavan syyn vuoksi.

Ehdollisuuden mukaiset maisemapiirteet ovat kohteita, jotka on suojeltu luonnonsuojelulain (9/2023) 95§:n perusteella ja sijaitsevat peruslohkon sisällä, peruslohkon pientareella tai toisiinsa rajoittuvien peruslohkojen välisellä alueella.

Suojellut kohteet on aina säilytettävä, eikä niitä saa vahingoittaa tai poistaa.

Jos suojeltu maisemapiirre on enintään 0,2 hehtaarin alalla, se voidaan sisällyttää mukaan peruslohkon pinta-alaan. Jos haluat suojellun kohteen mukaan tukikelpoiseen pinta-alaan, ilmoita kohteet Ruokaviraston lomakkeella 442 peltotukien haun yhteydessä. Maisemapiirteen ala tulee osaksi peruslohkon tukikelpoista alaa vasta ilmoituksen jättämistä seuraavana vuonna.

Kuka tekee kohteiden suojelupäätökset?

Jos suojeltava kohde sijaitsee yksityisen henkilön maalla, kohteen suojelupäätöksen tekee kunnan ympäristönsuojeluviranomainen. Kunta huolehtii tällöin myös kohteen merkitsemisestä maastoon. Yksityisen henkilön maalla suojelu tehdään vain maanomistajan hakemuksesta tai suostumuksesta.

Kunta voi omistajan hakemuksesta tai ELY-keskuksen esityksestä lakkauttaa maisemapiirteen suojelemisen, jos maisemapiirteen suojelulle ei ole enää perusteita tai jos rauhoitus estää yleisen edun kannalta merkittävän hankkeen tai suunnitelman toteuttamisen. Hakemuksesta on hankittava ELY-keskuksen lausunto. Jos asia on tullut vireille ELY-keskuksen esityksestä, alueen omistajalle on varattava tilaisuus tulla kuulluksi.

Lisätietoa: https://www.ruokavirasto.fi/tuet/maatalous/perusehdot/ehdollisuus/ehdollisuuden-opas/ehdollisuuden-opas-2025/

Organization: Ulkoinen lähde: Paikkatietohakemisto
Kainuun maakuntakaavayhdistelmä yhtenäisessä tietomallissa (HAME)

Kainuun liiton tuottama aineisto kattaa maakunnan voimassa olevat maakuntakaava-aineistot:
 
-Kainuun maakuntakaava 2020
-Kainuun 1. vaihemaakuntakaava 2025
-Kainuun kaupan vaihemaakuntakaava 2030
-Kainuun tuulivoimamaakuntakaava 2030
-Kainuun vaihemaakuntakaava 2030
-Kainuun tuulivoimamaakuntakaava 2035 (Kuulutettu voimaan 6.3.2024., ei lainvoimainen, tilanne 28.10.2024)
 
Aineisto sisältää Kainuun maakuntakaavojen aluevaraukset, osa-alueet, viivat sekä kohteet. Kainuun maakuntakaavoituksessa tarkastelumittakaava on 1:250 000. Aineistosta puuttuu maa- ja metsätalousvaltaisten alueiden merkintä M, joka kattaa käytännössä kaikki Kainuun maakunnan ”valkoiset alueet”, ja johon liittyy suunnittelumääräys. Maa- ja metsätalousvaltaisia alueita on käsitelty Kainuun maakuntakaavassa 2020 sekä Kainuun vaihemaakuntakaavassa 2030.
 
Aineisto on visualisoitu HAME-tietomallin mukaan, joka poikkeaa vahvistettujen maakuntakaavojen visualisoinnista. HAME-visualisointi perustuu HAME-hankkeessa (Harmonisoidut maakuntakaavat e-palveluiksi) kehitettyihin ja yhteisesti sovittuihin maakuntakaavamerkintöihin. Lisätietoa HAME-hankkeesta: http://www.syke.fi/hankkeet/hame.
 
Viralliset maakuntakaavat ja kaava-asiakirjat löytyvät Kainuun liiton verkkosivuilta osoitteesta https://kainuunliitto.fi/kaavoitus-ja-liikenne/voimassa-olevat-kaavat/. Mikäli aineistossa ilmenee puutteita/epäselvyyksiä, olethan niistä yhteydessä Kainuun liittoon (Kauppakatu 1, 87100 Kajaani, kirjaamo@kainuunliitto.fi).
 
Resurssin tarjoaa Lounais-Suomen alueellinen tietopalvelu Lounaistieto.

Organization: Kainuun liitto
Helsingin asuntokuntien tulot, kulutusyksikkökohtaiset ginikertoimet 2005-2019

Helsingin asuntokuntien tulot, kulutusyksikkökohtaiset ginikertoimet vuosien 2005-2019 välillä.

**Gini-kerroin**
Gini-kerroin on yleisin tuloeroja kuvaava tunnusluku. Mitä suuremman arvon gini-kerroin saa, sitä epätasaisemmin tulot ovat jakautuneet. Gini-kertoimen suurin mahdollinen arvo on yksi. Tällöin suurituloisin tulonsaaja saa kaikki tulot. Pienin mahdollinen gini-kertoimen arvo on 0, jolloin kaikkien tulonsaajien tulot ovat yhtä suuret. Gini-kerroin kuvaa suhteellisia tuloeroja. Gini-kerroin ei muutu, jos kaikkien tulonsaajien tulot muuttuvat prosenteissa saman verran.

**Perusjoukko**
Alueet, joilla on vähintään 100 asuntokuntaa. Asuntokunta-aineiston tulonsaajatieto on maassa vakituisesti asuvien tilastovuoden lopun tieto. Tulonsaajilla ei ole ikärajoja. Kaikki tulonsaajat otetaan mukaan perusjoukkoon (ei jätetä pois esim. poikkeuksellisen suurituloisia). 

Asuntokunta-aineistossa ei ole laitoshoidossa, asunnottomina tai tietymättömissä olevia henkilöitä eikä niitä, joiden kotikunta on pysyvästi ulkomaat. Muita ulkomailla asuvia ei pystytä luotettavasti erittelemään. Tilastovuoden aikana kuolleiden henkilöiden tiedot eivät ole mukana. Tästä seuraa, että kuolleiden henkilöiden (mm. valtionveronalaisten) tulojen tilastovuoden kertymä ei näy ko. asuntokunnan tiedoissa.

**Valtionvaraiset tulot yhteensä asuntokunnalla**
Euromääräiset valtionveronalaiset tulot yhteensä asuntokunnalla.

**Asuntokunnan kulutusyksiköt**
Eurostatin suosittama OECD:n ns. muunnettu kulutusyksikköasteikko, jossa asuntokunnan ensimmäinen aikuinen saa painon 1, muut yli 13-vuotiaat saavat painon 0,5 (eli muut 14+ vuotiaat), lapset saavat painon 0,3 (0-13-vuotiaat).

**Asuntokunnan käyttötulo**
Käytettävissä oleva rahatulo, tiedot euroa, viety vuosille 2005-2019. Käytettävissä olevat rahatulot saadaan, kun bruttotuloista vähennetään maksetut tulonsiirrot (välittömät verot, sosiaaliturvamaksut ja pakolliset eläke- ja työttömyysvakuutusmaksut). Tulot ovat kyseisen vuoden aikana kertyneet käytettävissä olevat tulot yhteensä.

**Ekvivalentti tulo**
Asuntokunnan tulot jaettuna asuntokunnan kulutusyksiköiden määrällä.

**Nollatuloiset asuntokunnat**
Lähtöaineisto sisältää myös sellaisia asuntokuntia, joiden valtionveronalaisten tulojen määrä on 0 euroa.

Tags: asuntokunnat, ginikertoimet, tulot, tulotaso
Organization: Helsingin kaupunginkanslia
Helsingin hyvinvointitilastot

Hyvinvointitilastot-tietokanta sisältää tietoja helsinkiläisten lasten ja nuorten, työikäisten ja ikääntyneiden hyvinvoinnista. 

Tietoa on muun muassa seuraavista teemoista:

- väestö ja elinolot
- koulutus
- työ ja työllisyys
- terveys ja elintavat
- osallisuus
- turvallisuus

Tilastotietoa on tarjolla kuntatasoisen tiedon lisäksi Helsingistä myös suur- ja peruspiiritasolla.

Tiedot on saatavissa PxWeb-tietokannasta sekä graafisen käyttöliittymän että PxWebApi-tilastorajapinnan kautta. Saatavilla olevia tiedostomuotoja ovat mm. xlsx, csv, json ja json-stat.

PX-Web API:n käytöstä on laadittu ohjeita, joihin kannattaa tutustua ennen rajapinnan käyttöä: 

- [How to use the City of Helsinki PX-Web API](https://stat.hel.fi/Resources/Images/PxWebAPI_Help_Helsinki_en.pdf)
- [Tilastokeskuksen käyttöohjeet suomeksi ja englanniksi](http://pxnet2.stat.fi/api1.html)
- [Ruotsin tilastokeskuksen käyttöohjeet](http://www.scb.se/Grupp/OmSCB/API/API-description.pdf)

Organization: Helsingin kaupunginkanslia
Yritys- ja yhteisötietojärjestelmän (YTJ) avoimet tiedot JSON -tiedostona

## PRH:n avoin data -palvelu tarjoaa YTJ-tiedot kaikista kaupparekisterin yritysmuodoista toiminimiyrittäjiä lukuun ottamatta. 

Palvelun rajapinnan kautta on mahdollista suoraan hakea kaikki kaupparekisterissä olevat ja vireillä olevat yritykset JSON -tiedostona. Tiedosto päivitetään päivittäin. LIsätietoja:  https://avoindata.prh.fi.







Tags: CSV, Yritysten tiedot, company register
Organization: Patentti- ja rekisterihallitus
Paikkatietoa sisältävä kasvulohko 2023

Kasvulohkot ovat vuosikohtainen aineisto, joka sisältää vuosittaisella tukihakemuksilla olevat kasvulohkot.

Kasvulohkolla tarkoitetaan yhteen peruslohkoon kuuluvaa yhtenäistä aluetta, jossa kasvatetaan yhtä kasvilajia, useamman kasvilajin seosta tai jota kesannoidaan tai joka on erityiskäytössä. Yhdellä peruslohkolla voi olla yksi tai useampia kasvulohkoja. Kasvulohko voi kuulua vain yhteen peruslohkoon. Kasvulohkojen rajat ja samalla niiden pinta-alat voivat vaihdella peruslohkon sisällä vuosittain.

Arvokkaiden tietoaineistojen (EU) 2023/138 määrittelyn tavoitteena on ollut varmistaa, että yhteiskunnallisesti potentiaalisimmat julkiset tiedot ovat uudelleen käytettävissä. 
Ruokavirastoa koskettaa teema paikkatieto: Viitelohkot ja Viljelylohkot

Ruokavirasto lisää vuoden 2023 tiedoista alkaen ominaisuustietoja julkaistaviin aineistoihin seuraavasti:
Paikkatietoa sisältävä kasvulohko
	- Luonnonmukainen tuotanto

Aineistossa uusi kenttä LUOMUVILJELY: 1=kyllä tai 0=ei

Lisätietoa: https://www.ruokavirasto.fi/tuet/maatalous/oppaat/hakuoppaat/hakuoppaat/peltotukien-hakuopas/peltotukien-hakuopas-2023/

Organization: Ulkoinen lähde: Paikkatietohakemisto
Akaan kaupungin ostolaskut 1-6/2025

Akaan kaupungin ostolaskut 1-6/2025
Aineisto sisältää Akaan kaupungin y-tunnukselliset ostolaskut. Aineistosta ilmenee mm. ostolaskun ajankohta, tosite- ja tiliöintitiedot, palveluluokka sekä toimittajan nimi.

Organization: Akaa
Helsingin Seudun Liikenteen (HSL) linjat

Helsingin Seudun Liikenteen (HSL) linjat.

Aineiston ominaisuustiedot sekä esikatselu [HSL:n sivuilla](https://public-transport-hslhrt.opendata.arcgis.com/datasets/b80e0c267fa44d65bb600fb231951520_0/explore).

Data on saatavissa seuraavissa formaateissa:

- CSV
- Esri Shapefile (SHP)
- GeoJSON
- KML
- File geodatabase
- Excel
- GeoPackage
- SQLite Geodatabase

Tags: joukkoliikenne, liikenne, linja-autoliikenne
Organization: Helsingin seudun liikenne (HSL)
Helsingin Seudun Liikenteen (HSL) joukkoliikenteen pysäkit

HSL:n joukkoliikenteen pysäkit.

Aineiston ominaisuustiedot sekä esikatselu [HSL:n sivuilla](https://public-transport-hslhrt.opendata.arcgis.com/datasets/3888bb038e994aea997e79a56efcc1ba_0/explore).

Data on saatavissa seuraavissa formaateissa:

- CSV
- Esri Shapefile (SHP)
- GeoJSON
- KML
- File geodatabase
- Excel
- GeoPackage
- SQLite Geodatabase

Tags: joukkoliikenne, liikenne, linja-autoliikenne, pysäkit
Organization: Helsingin seudun liikenne (HSL)
Helsingin Seudun Liikenteen (HSL) pysäkit linjoittain

HSL:n GTFS-poiminnasta muodostettu paikkatietomuotoinen pysäkkikooste linjoittain. Aineistossa on kuvattu HSL:n toiminta-alueen pysäkit linjoittain pisteinä siten, että kukin yksittäinen pysäkki esiintyy tasan niin monta kertaa kun sen kautta kulkevia linjoja löytyy.

Aineiston ominaisuustiedot sekä esikatselu [HSL:n sivuilla](https://public-transport-hslhrt.opendata.arcgis.com/datasets/hsln-pys%C3%A4kit-linjoittain).

Data on saatavissa seuraavissa formaateissa:

- CSV
- Esri Shapefile (SHP)
- GeoJSON
- KML
- File geodatabase
- Excel
- GeoPackage
- SQLite Geodatabase

Tags: joukkoliikenne, linja-autoliikenne, pysäkit
Organization: Helsingin seudun liikenne (HSL)
Sääennustedata HARMONIE-AROME - painepinnat

Aineisto sisältää Ilmatieteen laitoksen tuottaman tuoreimman HARMONIE-AROME säämallilla tuotetun sääennustedatan painepinnoille. Aineisto kattaa vakiopainepinnoilla (1000, 925, 850, 700, 500, 300 hPa tasot) olevia ilmakehäsuureita mm. lämpötila, suhteellinen kosteus, tuulen suunta/nopeus/vaakakomponentit ja geopotentiaalikorkeus. HARMONIE-AROME säämallia ajetaan neljä kertaa vuorokaudessa (00, 06, 12 ja 18 UTC), joissa jokaisessa ennustepituus on 66 tuntia. HARMONIE-AROME on ns. rajoitetun alueen malli, jonka laskenta-alue kattaa Skandinavian alueen, Norjan meren ja Baltian alueen. Mallissa käytetty vaakasuuntainen hilaväli on 2.5 km. Mallin laskennassa käyttämä koordinaatisto on Lambertin projektiossa.

Organization: Ilmatieteen laitos
Meriveden korkeusennuste

Aineisto sisältää Ilmatieteen laitoksen tuottaman uusimman merivedenkorkeuden ennusteen kaksi vuorokautta eteenpäin. Ennuste on laadittu 14 paikalle Suomen rannikolla teoreettisen keskiveden suhteen ja N2000-korkeusjärjestelmässä.

Organization: Ilmatieteen laitos
Mastohavainnot

Aineisto sisältää Ilmatieteen laitoksen kolmelta mastomittauspaikata mitattuja lämpötilan, suhteellisen kosteuden ja tuulen havaintotietoja. Näitä havaintosuureita on eri korkeustasoilta, mastopaikasta riippuen 2 metristä aina 327 metrin korkeuteen.

Organization: Ilmatieteen laitos
Merijääennustedata HELMI

Ilmatieteen laitoksen talvikautena tuottama kahden vuorokauden ennuste merijäiden liikkeistä. Painopisteet liikenopeuksissa, jään valliintumisessa, railojen avautumisessa ja puristustilanteissa. Merijääennuste perustuu yleensä päivittäin julkaistavaan jääkarttaan ja Ilmatieteen laitoksen tuuli- ja lämpötilaennusteeseen.

Organization: Ilmatieteen laitos
Kaupunkien ja teollisuuden ilmanlaatuhavainnot

Aineisto sisältää  reaaliaikaiset asemakohtaiset ilmanlaatuhavainnot Suomen kaupungeista ja teollisuusalueilta.  Ilmansaasteiden pitoisuuksia mitataan automaattisilla, jatkuvatoimisilla mittalaitteilla ja aineisto koostuu tuntikeskiarvoista, jotka päivittyvät kerran tunnissa.  Aineistossa on kaikkiaan seitsemän saasteyhdistettä (SO2, NO2,O3, TRS, CO, PM10, PM2.5), mutta mitattava yhdistevalikoima vaihtelee mittausasemittain. Kuntien ja teollisuuden ilmanlaadun mittaustoiminnan laajuus määräytyy Ilmanlaatuasetuksen sekä ympäristölupalainsäädännön perusteella. Ilmatieteen laitos kerää tiedot Ilmanlaatuportaaliin (ilmanlaatu.fi) ja jakaa ne sieltä edelleen avoimeen dataan.

Organization: Ilmatieteen laitos
Sääennustedata HARMONIE-AROME

Aineisto sisältää Ilmatieteen laitoksen tuottaman tuoreimman HARMONIE-AROME säämallilla tuotetun sääennustedatan. Aineisto kattaa mm. maanpinnan läheiset perussääsuureet kuten 2 metrin lämpötilan, 10 metrin tuulen nopeuden ja suunnan, pintapaineen, pilvisyyden ja sademäärän. HARMONIE-AROME säämallia ajetaan neljä kertaa vuorokaudessa (00, 06, 12 ja 18 UTC), joissa jokaisessa ennustepituus on 66 tuntia. HARMONIE-AROME on ns. rajoitetun alueen malli, jonka laskenta-alue kattaa Skandinavian alueen, Norjan meren ja Baltian alueen. Mallissa käytetty vaakasuuntainen hilaväli on 2.5 km. Mallin laskennassa käyttämä koordinaatisto on Lambertin projektiossa.

Organization: Ilmatieteen laitos
Lämpötila- ja suolaisuusluotaukset (CTD) merialueilla

Merialueilla tehdään CTD-luotauksia eli mitataan lämpötila- ja suolaisuusprofiili enintään 3 kertaa kuussa vakiomittauspisteissä. Mitattuihin tai laskennallisiin parametreihin kuuluvat lisäksi veden sähkönjohtokyky, tiheys ja äänennopeus.

Organization: Ilmatieteen laitos
Säähavaintojen hilamuotoiset kuukausiarvot

Aineisto sisältää Kriging menetelmällä 1km*1km hilaan interpoloidut kuukauden keskilämpötilan ja sademäärän vuodesta 1961 lähtien. Interpolointi tehty R:n gstat-paketilla selittäjinä järvisyys, merisyys sekä korkeuden neliöjuuri.

Organization: Ilmatieteen laitos
Tuuliatlas 250m

Tuulen nopeuden, tuulivoimapotentiaalin ja tuulienergian tuotannon jakautuminen Suomen alueella keskimääräisenä tuulivuonna (1989-2007). Tuuliatlaksen pohjana on käytetty numeerista sääennustusmallia. Tulokset ovat saatavilla 50-400 m korkeudelta sääennustusmallin maanpinnan tasosta.

Organization: Ilmatieteen laitos
Tuuliatlas 2500m

Tuulen nopeuden, tuulivoimapotentiaalin ja tuulienergian tuotannon jakautuminen Suomen alueella keskimääräisenä tuulivuonna (1989-2007). Tuuliatlaksen pohjana on käytetty numeerista sääennustusmallia. Tulokset ovat saatavilla 50-400 m korkeudelta sääennustusmallin maanpinnan tasosta.

Organization: Ilmatieteen laitos
Säähavaintojen ilmastolliset vertailuarvot

Säähavaintojen ilmastolliset vertailuarvot 30-vuotisjaksoilla 1971-2000, 1981-2010 ja 1991 - 2020 sisältää tilastotietoja Ilmatieteen laitoksen säähavaintoasemien ilmanpaineesta, ilman lämpötilasta, suhteellisesta kosteudesta, sademäärästä, lumensyvyydestä, tuulesta, auringonpaisteesta ja kokonaissäteilystä kyseisinä jaksoina.

Organization: Ilmatieteen laitos
FMI-ENFUSER ilmanlaatumalli

FMI-ENFUSER (The Finnish Meteorological Institute's ENvironmental information FUsion SERvice) tuottaa ilmanlaatutietoa kaupunkialueille suurella erotuskyvyllä. Malli perustuu hetkellisten päästöjen leviämismallinnukseen (Gaussian puff) ja hyödyntää historiallista ilmanlaadun mittaustietoa sekä uusimpia saatavilla olevia ilmanlaatuhavaintoja mallinnusalueelta. Epäpuhtauksien taustapitoisuudet sekä kaukokulkeumat saadaan alueellisen mittakaavan mallista (FMI-SILAM). Meteorologiset tiedot leviämismallille saadaan säänennustusmalleista kuten HIRLAM, ECMWF tai GFS mallinnusalueesta riippuen.

Organization: Ilmatieteen laitos